Peder Boas Jensen (født 17. december 1935) er en dansk byplanlægger og professor emeritus. Boas Jensen er uddannet byplanarkitekt og var i 1960'erne som medarbejder hos Skaarup & Jespersen bl.a. med til at planlægge Avedøre Stationsby. Han var professor i byplanlægning ved Kunstakademiets Arkitektskole. Fra oprindeligt at være modstander af Ørestad er han i dag bosat i bydelen. Han var desuden medlem af Københavns Borgerrepræsentation 1966-1977, først for SF, så for VS og sad i Hovedstadsrådet i 1970'erne. Han er næstformand i KAB Fonden.